Aslak Syse

Aslak Syse (født 1946) er en norsk lege og jurist som er professor ved Institutt for offentlig rett ved det Det juridiske fakultet ved Universitetet i Oslo (UiO). 

Han tok medisinsk embetseksamen (cand.med.) ved UiO i 1972 og hadde turnustjeneste i Sør-Varanger i Finnmark. Han har også vært overlege ved i helsevernet for psykisk utviklingshemmede i Finnmark. I midten av 1980-årene var han i en periode på halvannet år landsbylege i Zimbabwe. 75 års omtale i Aftenposten 23. juli 2021

Han tok juridisk embetseksamen (cand.jur.) i 1988 og avla den juridiske doktorgrad (dr.juris.) i 1996. I 1997 ble han professor ved Institutt for offentlig rett ved UiO.Marianne Tønnessen: Aslak Syse - med løpefart gjennom livet - Forskningsmagasinet Apollon/UiO 1. februar 2012 Hans arbeidsfelt har særlig vært innen helserett, likestillingsrett og menneskerettigheter. Syse var leder av Likestillings- og diskrimineringsnemnda 2005-2009. Han har også vært instituttleder, tidsskriftsredaktør og er forfatter av flere fagbøker innen velferdsrettslige emner. 

Syse har også vært politisk aktiv blant annet som leder for Finnmark SV i fire år.  

Han er gift med Karin Beate Theodorsen.

 Referanser 

 Eksterne lenker 
 Aslak Syses hjemmeside ved UiO

Kategori:Norske jusprofessorer
Kategori:Norske leger
Kategori:Professorer ved Universitetet i Oslo